**ОПШТИНА ТОПОЛА**

**Предмет:** Достављање ИЗВЕШТАЈА о радуЛокалног савета родитеља за школску 2021/2022. годину.

Поштовани,

Достављамо Вам Извештај о радуЛокалног савета родитеља за школску 2021/2022. годину.

У прилогу 28.10.2022. год.

- Извештај

На основу члана 121. Закона о основама система образовања и васпитања ( „Сл. Гласник РС“ , бр.88/17, 27/18- др. закон, 27/18 – др. закон, 10/19 и 6/20 ) и члана 3. Правилника о општинском савету родитеља ( „Сл. Гласник РС“ бр. 72/2018) Локални савет родитеља Општине Топола доставља

**ИЗВЕШТАЈ**

о радуЛокалног савета родитеља за школску 2021/2022. годину

Координатор Локалног савета родитеља, Марија Обрадовић, на основу Решења о именовању Локалног савета родитеља од стране Скупштине Општине Топола број 020-511/2021-05-I од 16.10.2021. године сазвала је именоване на први конститутивни састанак.

На првој седници одржаној 03.12.2021. године у просторијама Средње школе „Краљ Петар I“ у Тополи конституисан је Локални савет родитеља за школску 2021/22. годину.

Именовани:

Гордана Ивовић, представник ОШ *Карађорђе* Топола

Јелена Јанковић, представника ОШ *Живко Томић* Доња Шаторња

Александар Бошковић, представник ОШ *Милутин Јеленић* Горња Трнава

Милан Милошевић, представник ОШ *Сестре Радовић*Белосавци

Марија Николић, представник ОШ *Милан Благојевић*Наталинци

Данијела Јовановић, представник СШ *Краљ Петар*I Топола

Јелена Јанковић, представник ПУ *Софија Ристић* Топола

и њихови заменици

Данијела Васић, представник ОШ *Карађорђе* Топола

Сандра Ђурђевић, представника ОШ *Живко Томић* Доња Шаторња

Ивана Ивошевић, представник ОШ *Милутин Јеленић* Горња Трнава

Слађана Каратошић, представник ОШ *Сестре Радовић*Белосавци

Драгана Јовановић, представник ОШ *Милан Благојевић*Наталинци

Наташа Стоилов, представник СШ *Краљ Петар*I Топола

Слађана Јовановић представник ПУ *Софија Ристић* Топола

Првој седници је присуствовало осам именованих чланова и три директора школа (СШ „Краљ Петар I“ Топола, ОШ „Карађорђе“ Топола и ОШ „Живко Томић“ Доња Шаторња). Присутни чланови информисани су и упознати са задацима и округом свог деловања. Неопходно је било евидентирати пропуст у Решењу, а по речима директорке ПУ *Софија Ристић,* већ је обавестила надлежни орган како би дошло до измене члана.У Решењу именован је прошлогодишњи представник ЛСР.

О раду Локалног савета родитеља школске 2021/22. године информисани су писменим путем руководилац надлежне Школске управе Крагујевац и Скупштина Општине Топола на редовној седници.

Новоформирани Општински савет родитеља једногласно је донео одлуку да **председник**Општинског савета родитеља за школску 2021/2022. годину буде**Јелена Јанковић**, из Винче представник родитеља ОШ „Живко Томић“ Доња Шаторња, а за њеног **заменика** изабрана је **Данијела Јовановић** из Тополе, представник родитеља СШ „Краљ Петар I“ Топола.

Локални савет родитеља формиран је са представницима родитеља свих основних школа са територије Општине Топола и представником родитеља средње школе са територије наше општине. Осим својих надлежности родитељи су упознати са начином рада новофоримираног тела. Усвојен је план рада и начин вођења састанака.

Усвојеним планом рада који се налази у прилогу овог извештаја чланови савета бавили су се превенцијом насиља, безбедношћу ученика у школама, уписом ученика завршних разреда у средње школе и факултете, промоцијом образовних профила које нуди наша средња школа, превозом ученика у општини и друге суседне општине.

Током рада Локални савет родитеља износио је своје предлоге о постављању лежећих полицајаца у зонама школе. Констатовано је да је у протеклом периоду у сарадњи са локалном самоуправом све урађено по питању безбедности деце у саобраћају у зонама школе. Један од чланова дао је предлог да се уреди зона саобраћаја у зони школе у Белосавцима. Координатор је израдио захтев на основи закључка Локалног савета и упутио захтев Општинском већу и саобраћајном инспектору. Такође, било је предлога да се постави пешачки прелаз на деоници пута код шиваре због потребе ученика који одлазе на школску економију у Тополи.

Осим безбедности у саобраћају на једном од састанака био је присутан и позван школски полицајац, Бојан Лазаревић. Он је члановима Савета представио најугроженије зоне за безбедност деце и шта њихова организација ради по том питању. Било је разговора о појединачним случајевима и решавањем истих. Чланови су постављали питања, дискутовали и размењивали предлоге. Сви чланови савета су сагласни да је стање безбедности ученика у школама било задовољавајуће. Константно је вршена сарадња са школским полицајцем, Бојаном Лазаревићем који покрива све наше школе у општини. Периодично је обавештаван о актуелној ситуацији. Посећивао је све школе и реализовао едукативне садржаје и сарађивао са школским Тимовима за заштиту ученика од дискриминације, насиља, злостављања и занемаривања.

На састанцима присуствовала је и председица Скупштине Општине Топола, Јасна Вуковић како би помогла у раду овог тела. Један од предлога чланова био је и позивање представника и стручњака из области здравства и социјалне заштите како би у наредном периоду успели да оснажимо родитеље и у тим темама и допринели развоју школа и општине.

Координатор рада Локалног савета родитеља

Марија Обрадовић

директор, ОШ „Живко Томић“ Доња Шаторња